text: हरतालिका तीज उत्तर भारतीय महिलाओं के प्रमुख त्यौहारों में से एक है। इसे राजस्थान, उत्तर-प्रदेश, बिहार, छत्तीसगढ़ और मध्य-प्रदेश में बड़े धूम-धाम से मनाया जाता है। इस पवित्र दिन पर विवाहित और अविवाहित महिलाएँ माता पार्वती की पूजा करती हैं और उपवास रहती हैं। एक तरफ़ जहाँ विवाहित महिलाएँ अपने पति के लंबी उम्र के लिए इस व्रत को करती हैैं, वहीं अविवाहित महिलाएँ सुयोग्य वर की कामना के लिए इस व्रत को पूरी श्रद्धा के साथ करती हैं।